Държавен вестник, бр. 88, 2008 г., стр. 37

Б Р О Й  88
Д Ъ Р Ж А В Е Н   В Е С Т Н И К
С Т Р .  37
28. да съдейства в корабните товарно-разто-
варни работи и да докладва на командира на
военноморската база всички сведения за състо-
янието на приспособленията, които се използ-
ват, и да следи да не се натоварват повече от
допустимото.
Раздел ХVI
Флагмански старшина на корабен дивизион
Чл. 252. (1) Флагманският старшина на ко-
рабния дивизион е подчинен на командира на
дивизиона.
(2) Флагманският старшина на корабния
дивизион осъществява контрол на старшинс-
кия и матроския състав от дивизиона.
(3) Всички указания на флагманския стар-
шина на корабния дивизион, отнасящи се до
спазване на корабните правила и поддържане-
то на образцов ред на корабите, използването
на подемните устройства, включително стре-
ли, кранове, лебедки, шпилове, брашпилове,
колективните и индивидуалните спасителни
средства, поддържането на образцов външен
вид от старшините и матросите, са задължи-
телни за изпълнение от старшинския и мат-
роския състав на дивизиона.
(4) Флагманският старшина е най-близък
помощник на командира на дивизиона при:
1. работата със старшинския и матроския
състав;
2. изучаване на потребностите на старшинс-
кия и матроския състав;
3. поддържането на чистотата на корабите;
4. организацията на корабните работи и кон-
трола за тях;
5. обучението на старшините и матросите по
морска практика;
6. поддържането и използването на катери-
те и лодките.
(5) Флагманският старшина е длъжен:
1. да подпомага командира на дивизиона
в работата му със старшинския и матроския
състав;
2. да знае устройството на типа кораби от ди-
визиона, техните основни тактико-технически
данни, средствата, които осигуряват техните не-
потопимост и безопасност в пожарно отношение,
средствата за защита от оръжието за масово по-
разяване и настаняването на личния състав;
3. да знае правилата за рейдовата служба и
правилата за зрителната свръзка;
4. да умее да управлява катер и лодка;
5. да знае името, презимето, фамилията, годи-
ната на раждане, семейното положение и место-
живеенето (адреса) на старшините от дивизиона;
6. да изучава личностните особености, про-
фесионалните качества и възможности на стар-
шините от дивизиона, да изготвя предложения,
свързани с развитието им, и след съгласуване с
командирите на подразделения да предлага
целесъобразни решения на командира на диви-
зиона или неговия заместник;
7. да участва в разработването на плановете
за бойна подготовка в обема, свързан със стар-
шинския състав;
8. да подпомага командирите на кораби и
командира на дивизиона при изготвянето на
графика за годишен отпуск на старшините от
дивизиона и след утвърждаване да следи за
неговото спазване;
9. да участва в разглеждането на предло-
женията от командирите относно назначава-
не на длъжност, освобождаване от кадрова во-
енна служба, повишаване и понижаване във
военно звание, награждаване и налагане на
дисциплинарни наказания на старшините от
дивизиона;
10. да познава и стриктно прилага във войс-
ковия живот наставленията, ръководствата,
методиките и пособията, определящи специфич-
ните задачи за рода сили;
11. да участва в изготвяне на плановете за
разместване на старшините от дивизиона;
12. да подпомага командира на дивизиона при
определянето на старшините и матросите от
дивизиона за обучение в курсове за квалифика-
ция и в учебни заведения;
13. да следи за изпълнението на правилата за
лична хигиена, външния вид и носенето на во-
енната униформа от старшините и матросите
от дивизиона;
14. да се грижи за бита на военнослужещите
от дивизиона;
15. да изучава социалните потребности и ин-
тереси на старшинския и матроския състав от
дивизиона и оказва помощ и съдействие за тях-
ното решаване;
16. да контролира воденето на отчетността
за дежурствата на старшинския състав от ди-
визиона;
17. да контролира и изисква правилното из-
пълнение на функционалните задължения от
всички старшини в дивизиона, като им оказва
методическа помощ при обучението и възпита-
нието на матроския състав;
18. да участва при изготвянето на анализ на
кадровото развитие, преоценка на възможнос-
тите и актуализиране на варианта за кадрово
развитие на старшините от дивизиона;
19. да изготвя сведения, справки, информа-
ции по числения и качествения отчет за оком-
плектоването на дивизиона с личен състав,
както и анализ на количественото и качест-
веното окомплектоване със старшини и мат-
роси в дивизиона;
20. да подпомага командирите при атестира-
нето на старшините от дивизиона и изготвя
становища относно рапорти, молби и жалби по
кадрови въпроси;
21. да участва при провеждането на беседи от
командира на дивизиона със старшините и мат-
росите при получаване на предложения, предс-
тавления, рапорти, жалби и др.;